cyanic-selkie/wikianc huggingface dataset:
Operačný systém
Súborový systém
Vizuálna reprezentácia súborov a ciest sa taktiež líši pod rôznymi platformami, hoci toto je už viac otázkou rozhodnutia, a má málo spoločného so samotným súborovým systémom. UNIX oddeľuje časti cesty lomkou (/) a túto konvenciu nasledovali aj ďalšie OS ako Linux, Amiga OS a Mac OS X. MS-DOS taktiež napodobňoval túto vlastnosť, no mal už zaužívanú inú konvenciu používania lomiek (pre prídavné možnosti v príkazoch), takže namiesto toho používal spätnú lomku ako oddeľovač komponentov v ceste. MS Windows ho nasledovalo, pričom japonské edície Windowsu používajú ¥ a kórejské ₩. Pred príchodom Mac OS X, používali verzie Mac OS dvojbodku ako oddeľovač. RISC OS používa bodku (.).
UNIX a jemu podobné operačné systémy povoľujú používať v názvoch súborov takmer všetky znaky, okrem lomky (/) a znaku NULL. Avšak umožnenie používania aj rôznych kontrolných znakov robí podporu tohto súborového systému pod MS Windows veľmi zložitou. UNIX-ové názvy súborov sú citlivé na veľkosť písma, čo umožňuje vytvoriť niekoľko rôznych súborov, ktoré sa budú v názve líšiť len veľkosťou písmen. Naopak, názvy súborov v MS Windows nie sú implicitne citlivé na veľkosť písmen, aj keď NTFS to podporuje na úrovni súborového systému. Windows taktiež obsahuje väčšiu množinu interpunkčných znamienok, ktoré nie sú povolené v názvoch súborov, z ktorých väčšina bola zdedená od obmedzení pôvodného FAT súborového systému.
Súborové systémy môžu poskytovať protokolovanie (journaling), ktoré zabezpečuje bezpečné obnovenie v prípade pádu systému. Takýto súborový systém zapisuje informácie dvakrát – raz do protokolu, ktorý je vlastne záznam operácií vykonávaných v súborovom systéme, a potom na ich správne miesto vo filesystéme. Protokolovanie je spravované systémovým ovládačom a ukladá informácie o každej operácii, ktorá menila obsah disku. V prípade pádu, systém môže byť obnovený do konzistentného stavu znovuvykonaním časti uloženého protokolu. Mnoho UNIXových súborových systémov podporuje protokolovanie zahŕňajúc ReiserFS, JFS, a Ext3.
Na rozdiel od toho, neprotokolované súborové systémy musia byť po páde systému prekontrolované nejakou utilitou ako fsck či chkdsk, aby sa zistili prípadné inkonzistencie. Jemné aktualizácie (soft updates) sú alternatívou k protokolovaniu, ktorá zabraňuje prebytočným zápisom tak, že starostlivo plánuje poradie aktualizačných operácií. Zápisovo štrukturované (log-structured) súborové systémy a ZFS sa líšia od tradičných protokolovaných systémov tým, že vždy zapisujú nové kópie dát namiesto toho aby aktualizovali staré, a tak zabraňujú inkonzistenciám.
Mnoho distribúcií Linuxu podporuje niektoré, alebo všetko z ext2, ext3, ReiserFS, Reiser4, GFS, GFS2, OCFS, OCFS2, a NILFS. Linux taktiež plne podporuje XFS, JFS spolu s FAT a NTFS.
Microsoft Windows obsahuje podporu pre FAT12, FAT16, FAT32 a NTFS. Súborový systém NTFS je najefektívnejší a najspoľahlivejší zo štyroch windowsových súborových systémov, hoci detaily jeho návrhu nie sú známe. Na Windows Vista je NTFS jediný súborový systém, ktorý môže byť nainštalovaný. Windows Embedded CE 6.0 zaviedol ExFAT, súborový systém vhodný pre flashové zariadenia.
Mac OS X podporuje HFS+ s protokolovaním, ako svoj primárny súborový systém. Ten je odvodený od Hierarchického súborového systému (Hierarchical File System) prvotného Mac OS. Mac OS X dokáže čítať aj zapisovať FAT16, FAT32, NTFS, UDF, a iné súborové systémy, ale nemôžu byť na ňom priamo nainštalované. Taktiež, ako pozostalosť UNIX-u, Mac OS X podporuje všetky súborové systémy podporované UNIX VFS.
Súborové systémy FAT sú zvyčajne používané na disketách, flash pamäťových kartách, v digitálnych kamerách a iných prenosných zariadeniach kvôli svojej jednoduchosti. ISO 9660 a Universal Disk Format sú formáty používané v CD a DVD. Mount Rainier je novšie rozšírenie UDF, podporované v Linuxe 2.6 a Windows Vista, pomocou ktorého je možné prepisovať DVD tým istým spôsobom ako diskety.
Sieť
Sieť typu klient/server vyžaduje program na počítači, ktorý sa chce pripojiť cez sieť k inému počítaču, nazývanému server. Servery, zvyčajne bežiace pod UNIX alebo Linux, ponúkajú rôzne služby užívateľom siete. Tieto sú zvyčajne poskytované cez porty alebo číslované prístupové body za serverovou sieťovou adresou. Každé číslo portu je zvyčajne spojené s najviac jedným bežiacim programom, ktorý je zodpovedný za spracovanie požiadavky na danom porte.
Mnoho operačných systémov podporuje jeden alebo viac predajcom špecifikovaných, či otvorených sieťových protokolov, napríklad SNA na IBM systémoch, DECnet na systémoch od Digital Equipment Corporation, a Microsoft-špecifické protokoly na systémoch Windows. Niektoré protokoly pre špecifické úlohy môžu tiež byť podporované, ako napríklad NFS pre prístup k súborom. Protokoly ako Esound alebo esd môžu byť jednoducho rozšírené cez sieť a umožňujú prehrať zvuk z lokálnych aplikácií na vzdialenom počítači. Virtual3D umožňuje vzdialenému počítaču kontrolovať lokálny 3D hardware a tak hrať napríklad 3D hry po sieti.
Bezpečnosť
Bezpečnosť počítača závisí od mnohých technológií a ich správnej funkčnosti. Moderný operačný systém poskytuje prístup k mnohým prostriedkom, ktoré sú prístupné bežiacim programom a externým zariadeniam prostredníctvom jadra.
Operačný systém musí byť schopný rozlišovať medzi požiadavkami, ktoré môžu, a ktoré by nemali byť vykonané. Kým niektoré systémy jednoducho rozlišujú medzi privilegovanými a neprivilegovanými procesmi, iné zvyčajne využívajú určitú formu „identity žiadateľa“, niečo ako meno užívateľa. Na vybudovanie identity slúži proces autentifikácie, pri ktorom je potrebné uviesť užívateľské meno, a každé užívateľské meno môže mať svoje heslo. Existujú aj iné metódy autentifikácie, napríklad magnetické karty, či biometrické dáta. V niektorých prípadoch, špeciálne pri používaní sieťových prostriedkov, môže byť prístup bez autentifikácie úplne zamietnutý.
Vnútornú bezpečnosť, alebo bezpečnosť práve vykonávaného programu, je možné zabezpečiť iba tak, že všetky potenciálne nebezpečné požiadavky budú vykonané pomocou prerušení jadrom OS. Ak programy priamo môžu pristupovať k hardvéru a iným prostriedkom, nemôžu byť bezpečné. MS Windows bol silne kritizovaný za mnohoročnú neschopnosť ochrániť jeden bežiaci program pred iným, avšak odkedy windows-y nie sú všeobecne používané ako servery, je tento nedostatok považovaný za nie tak závažný. V posledných rokoch Microsoft pridal limitované užívateľské kontá a bezpečnejšie prihlasovanie. Avšak, mnoho ľudí stále používa svoje počítače cez administrátorské konto, čo úplne neguje všetky vylepšenia, ktoré sa dosiahli týmito zmenami.
UNIX a Linux majú dvojúrovňovú bezpečnosť, ktorá umožňuje akékoľvek zmeny týkajúce sa systému len root užívateľovi, čo je špeciálne užívateľské konto na všetkých UNIXových systémoch. Zatiaľ čo root má neobmedzené možnosti vykonávania systémových zmien, programy bežného užívateľa majú vymedzené miesto, kam môžu ukladať svoje súbory a ku akému hardvéru môžu pristupovať. Toto značne obmedzuje škody, ktoré môže bežný užívateľ v systéme spôsobiť, pričom mu stále poskytuje dostatočnú slobodu robiť čokoľvek, okrem systémových zmien. Nastavenia užívateľa sú uložené v časti súborového systému, nazývaného domáci adresár (home directory), ktorý poskytuje priestor, kde si môže užívateľ ukladať svoju prácu, podobne ako Moje Dokumenty v systéme Windows. Keď chce užívateľ inštalovať software, alebo vykonávať systémové zmeny, musí vložiť potrebné root-ovské heslo, čo mu umožní spúšťať určité programy ako root.
Aj keď bežné užívateľské kontá na Linuxe poskytujú dostatok slobody na každodenné aktivity, potreba vkladať heslo pri inštalácii softvéru bola príčinou kritiky mnohých Windowsových užívateľov, ktorí boli zvyknutí mazať, meniť, vytvárať a premenúvať súbory kdekoľvek v systéme, čím sa veľmi ľahko dali zmazať dôležité súbory, alebo infikovať operačný systém vírusmi. Windows Vista sa pokúsil spraviť vylepšenia v tejto oblasti, ale takisto nasledovala vlna kritiky za jej zvedavý prístup a pýtanie sa užívateľa na potvrdenie jeho voľby aj pri bežných aktivitách, ktoré sotva môžu ohroziť bezpečnosť.
Vonkajšia bezpečnosť zahrňuje požiadavky z vonkajšieho prostredia počítača, ako napríklad prihlásenie na pripojenej konzole, alebo nejaký druh sieťového spojenia. Vonkajšie požiadavky musia často prejsť ovládačom zariadenia do jadra OS, odkiaľ môžu byť posunuté príslušným aplikáciám, alebo priamo vykonané. Bezpečnosť operačných systémov bola dlho znepokojivou záležitosťou, pretože v počítačoch boli uložene veľmi citlivé dáta, či už komerčného, alebo vojenského charakteru. Ministerstvo obrany USA vytvorilo kritériá (Trusted Computer System Evaluation Criteria - TCSEC), ktoré sa stali štandardom a určujú základné požiadavky pre určenie efektívnosti bezpečnosti. Toto sa stalo životne dôležitým pre tvorcov operačných systémov, pretože TCSEC bol použitý na ohodnotenie a výber operačných systémov použítých na spracúvanie a ukladanie citlivých informácií.
Grafické užívateľské rozhrania
Dnes väčšina moderných operačných systémov obsahuje grafické užívateľské rozhrania. V niektorých systémoch je priamo integrované v jadre systému – napríklad v pôvodnej implementácii MS Windows a Mac OS, grafický podsystém bol v skutočnosti časťou jadra. Iné operačné systémy, niektoré staršie, niektoré novšie, sú modulárne, oddeľujú grafický podsystém od jadra a operačného systému. V 1980 UNIX, VMS a mnoho iných boli vybudované práve týmto spôsobom. Dnes Linux a Mac OS fungujú tiež na tomto princípe.
Mnoho OS umožňuje užívateľovi nainštalovať, alebo vytvoriť grafické rozhranie podľa jeho požiadaviek. X Window System v spojení s GNOME alebo KDE je bežné nastavenie na väčšine UNIX-ových systémov. Mnohé na unixe založené grafické užívateľské rozhrania existujú už dlhší čas, väčšinou sú zdedené od X11. Súťaženie medzi rôznymi predajcami unixu (HP, IBM, Sun) viedlo k mnohým rozdeleniam, čo spôsobilo zlyhanie snahy o štandardizáciu podľa COSE a CDE v 1990-tom.
Grafické užívateľské rozhrania sa časom vyvíjajú. Napríklad, Windows modifikuje svoje GUI vždy, keď je vydaná nová verzia OS Windows, a rozhranie Mac OS bolo dramaticky zmenené s príchodom Mac OS X v roku 2001.
Ovládače zariadení
Ovládač zariadenia je špeciálny typ počítačového softvéru, ktorý umožňuje interakciu s hardvérovými zariadeniami. Toto zvyčajne predstavuje rozhranie pre komunikáciu so zariadením prostredníctvom určitej počítačovej zbernice ku ktorej je hardvér pripojený. Toto rozhranie poskytuje príkazy na posielanie dát od a ku zariadeniu, a tak je nevyhnutné pre operačný systém a softvérové aplikácie. Ovládač je hardvérovo závislý počítačový program, ktorý je špecifický pre určitý OS, a umožňuje iným programom, typicky operačnému systému, pracovať transparentne s hardvérovým zariadením a zvyčajne poskytuje nevyhnutné spracúvanie prerušení.
Hlavným cieľom návrhu ovládačov zariadení je abstrakcia. Každý model hardvéru je odlišný. Novšie modely sú upravené výrobcami tak, aby poskytovali väčšiu spoľahlivosť alebo vyšší výkon a tieto novšie modely sú často ovládané odlišne. Počítače a ich operačné systémy nemôžu dopredu vedieť, ako používať každé zariadenie – či už súčasné alebo budúce. Aby sa vyriešil tento problém, operačné systémy určujú, ako by mal byť určitý typ zariadenia ovládaný. Funkciou ovládača je potom preložiť tieto operačným systémom určene funkcie do špecifických funkcií daného zariadenia. Teoreticky, keď sa objaví nové zariadenie, ktoré funguje novým spôsobom, by malo pracovať správne ak je dostupný príslušný ovládač. Tento nový ovládač zaistí, že z pohľadu OS zariadenie vyzerá že pracuje tak, ako zvyčajne.
Strediskové počítače (mainframes)
Počas 60. rokov bolo vyvinutých mnoho priekopníckych technológií na poli operačných systémov. Vývoj IBM System/360 podnietilo výrobu rodiny strediskových počítačov s rôznymi odlišnými schopnosťami a v rôznych cenách, pre ktoré bol plánovaný operačný systém OS/360 (radšej ako vyrábať špeciálne programy pre každý model). Tento koncept jediného OS použitého v celom rade produktov bol rozhodujúcim pre úspech systému System/360 a v skutočnosti, súčasné IBM mainframové operačné systémy sú potomkami tohto pôvodného systému; aplikácie napísané pre OS/360 môžu stále fungovať na moderných počítačoch. V strede 70. rokov MVS – potomok OS/360 - ponúkol prvú implementáciu používania RAM ako transparentnej pamäte pre trvalé diskové dáta.
OS/360 tiež položil základy mnohých iných konceptov, ktoré, v niektorých prípadoch, sa stále nepoužívajú nikde okrem strediskových počítačov. Napríklad, v OS/360 keď je spustený program, operačný systém udržuje záznamy o všetkých systémových prostriedkoch ktoré sú používané, vrátane úložného priestoru, zámkov, dátových súborov, atď. Keď je proces z nejakého dôvodu prerušený, všetky tieto prostriedky sú znovu vyžiadané operačným systémom. Alternatívny systém CP-67 naštartoval celý rad operačných systémov zameraných na koncept virtuálnych strojov.
Control Data Corporation vyvinul operačný systém SCOPE v 60. rokoch na dávkové spracovanie. V spolupráci s univerzitou v Minnesote boli počas 70-tch rokov vyvinuté operačné systémy KRONOS a NOS, ktoré podporovali súčasné dávkové použitie, aj prideľovanie času. Ako mnoho komerčných systémov s podporou prideľovania času, jeho rozhranie bolo rozšírením Dartmouth BASIC operačného systému, jedného z prvotných úspešných snáh o prideľovanie času procesom. V neskorých 70. rokoch Control Data a univerzita v Illinois vyvinuli PLATO operačný systém, ktorý využíval siete na dlhú vzdialenosť a umožňoval tak real-time chat a multi-užívateľské grafické hry.
Burroughs Corporation uviedli B5000 v roku 1961 s MCP (Master Control Program). B5000 bol zásobníkový stroj navrhnutý pre podporu vysoko-úrovňových jazykov bez použitia vlastného jazyka či assembleru, a skutočne – MCP bol prvý OS napísaný výlučne v high-level jazyku ESPOL, čo je odroda ALGOL. MCP tiež priniesol mnohé inovácie ako prvá komerčná implementácia virtuálnej pamäte. UNIVAC, prvý komerčný výrobca počítačov, vyrobil sériu operačných systémov EXEC. Ako všetky predchádzajúce OS, aj tento bol dávkovo-orientovaný. V 70. rokoch UNIVAC vyrobil Real-Time Basic (RTB) systém s podporou rozsiahleho prideľovania času, podľa vzoru Dartmouth BASIC system.
General Electric a MIT vyvinuli General Electric Comprehensive Operating Supervisor (GECOS), ktorý uviedol koncept kruhových úrovní bezpečnostných privilégií. Po osvojení Honeywell-om bol premenovaný na General Comprehensive Operating System (GCOS). Digital Equipment Corporation vyvinulo mnoho operačných systémov pre rôzne rady svojich počítačov, vrátane TOPS-10 a TOPS-20 systémov s podporou prideľovania času pre 36-bitové PDP-10 systémy. Pred širokopoužívaným UNIXom bol TOPS-10 obľúbeným systémom na univerzitách a v prvotnej ARPANET komunite.
V 60. a 70. rokoch sa rozvinuli niektoré hardvérové schopnosti, ktoré umožňovali podobnému alebo prenosnému softvéru bežať na viac ako jednom systéme. Prvotné systémy využívali mikroprogramovanie na implementáciu niektorých svojich vlastností v snahe umožniť rôznym odlišným architektúram aby sa javili rovnako. V skutočnosti väčšina 360 po 360/40 (s výnimkou 360/165 a 360/168) boli mikroprogramové implementácie. Skoro sa však ukázali ako dôležité iné spôsoby dosiahnutia kompatibility aplikácií. Obrovské investície do softvéru pre tieto operačné systémy prinútilo väčšinu výrobcov počítačov pokračovať vo vývoji kompatibilných OS spolu s hardvérom. Významne podporované mainframové operačné systémy sú napríklad:
Mikropočítače
Prvé mikropočítače nemali potrebnú kapacitu aby mohli používať operačné systémy navrhnuté pre strediskové počítače. Prvý významný diskovo orientovaný OS pre prvotné 8-bitové mikropočítače založené na mikroprocesore Intel 8080 a kompatibilné CPU bol CP/M. Oddeľoval hardvérovo závislú vrstvu (BIOS), ktorú jedinú bolo potrebné adaptovať na mieru konkrétneho typu počítača, od zvyšku systému, ktorý tak mohol byť univerzálny, vďaka čomu sa stal faktickým štandardom.
Predstavenie Intel 80386 CPU s 32-bitovou architektúrou a stránkovaním umožňovali osobným počítačom podporu operačných systémov s multitaskingom tak ako u predošlých minipočítačov a mainframov. Microsoft odpovedal na tento postup prijatím Dave Cutler-a, ktorý vyvinul VMS systém pre Digital Equipment Corporation. On mal viesť vývoj operačného systému Windows NT, ktorý slúžil ako základ operačných systémov Microsoftu. Steve Jobs, spoluzakladateľ Apple Inc., založil NeXT Computer Inc., ktoré vyvinulo unixový systém NEXTSTEP. Ten bol neskôr získaný spoločnosťou Apple Inc. a spolu s kódom od FreeBSD bol použitý ako jadro Mac OS X.
Minix, akademický vzdelávací nástroj, ktorý mohol bežať len na prvotných počítačoch, bol inšpiráciou pre ďalšiu reimplementáciu UNIX-u, nazývanú Linux. Prácu začal študent Linus Torvalds a v spolupráci s dobrovoľníkmi z internetu vyvinul jadro, ktoré bolo skombinované s nástrojmi z projektu GNU. The Berkeley Software Distribution, známe ako BSD, je UNIX-ová odvodenina distribuovaná Kalifornskou univerzitou v Berkeley. Voľne distribuovaná a prenosná na mnohé minipočítače nakoniec získala využitie aj na osobných počítačoch, hlavne ako FreeBSD, NetBSD a OpenBSD.
Microsoft Windows
Rodina operačných systémov firmy Microsoft vznikla ako rozšírenie staršieho operačného systému MS-DOS, ktorý bol používaný v IBM PC. Novodobé verzie sú založené na novšom jadre Windows NT, ktoré bolo pôvodne zamýšľané pre OS/2 a prenesené od VMS. Windows bežia na x86, x86-64 a Itániových procesoroch. Staršie verzie bežali taktiež na DEC Alpha, MIPS, Fairchild (neskôr Intergraph) Clipper a PowerPC architektúrach.
Dlhodobo patrí Microsoft u veľká časť celosvetového trhu s desktopovými operačnými systémami. Windows je tiež používaný na serveroch, pričom podporuje aplikácie ako webové či databázové servery. V uplynulých rokoch Microsoft investoval značnú časť peňazí na reklamu, výskum a vývoj aby ukázal, že Windows je schopný spustiť akúkoľvek aplikáciu, čo viedlo k výraznej akceptácii u mnohých firiem.
Rozšírenou verziou z rodiny MS Windows bol Windows XP, vydaný v októbri 2001. V novembri 2006 prišla Windows Vista. Výraznou zmenou prešlo užívateľské rozhranie a vizuálny štýl nazývaný Windows Aer o.
V roku 2009 Microsoft vydal novú verziu operačného systému pod názvom Windows 7, ktorý sa výrazne zmodernizoval oproti predchodcovi.
Nástupcom Windowsu 7 je Windows 8, ktorý bol vydaný v októbri 2012. O rok neskôr Microsoft vydal vylepšenú verzia Windows 8.1 a v roku 2015 Windows 10.
Plan 9
Ken Thompson, Dennis Ritchie a Douglas McIlroy z Bell Labs navrhli a vyvinuli programovací jazyk C, v ktorom mal byť napísaný operačný systém Unix. Programátori z Bell Labs pokračovali ďalej a vyvinuli Plan 9 a Inferno. Plan 9 bol od začiatku navrhnutý ako sieťový OS a mal zabudovanú grafiku, na rozdiel od Unixu, ktorý pridal tieto grafické črty neskôr. Plan 9 je v súčasnosti vydávaný pod licenciou Lucent Public License. Inferno bol predaný Vita Nuova Holdings a vydaný pod GPL/MIT licenciou.
Unix a Unixové systémy
Ken Thompson vyvinul jazyk B, hlavne založený na BCPL, ktoré potom použil na napísanie Unixu, založenom na skúsenostiach v projekte MULTICS. B bolo neskôr nahradené C, a Unix sa vyvinul do veľkej, komplexnej rodiny operačných systémov, ktorá ovplyvnila každý moderný operačný systém.
Rodina Unixových systémov je odvodená skupina operačných systémov, s niekoľkými hlavnými podkategóriami ako System V, BSD, a Linux. Názov UNIX je ochrannou známkou The Open Group, ktorá pod ňou vydá akýkoľvek systém, ktorý bude spĺňať jej definície. Termín unixový (unix-like) je bežne používaný na označenie veľkej skupiny operačných systémov, ktoré sa podobajú pôvodnému Unixu.
Unixové systémy bežia na širokej škále počítačových architektúr. Vo veľkom množstve sa využívajú ako servery v komerčnej sfére, ako aj pracovné stanice na akademickej pôde. Voľne šíriteľné Unixové varianty ako Red Hat alebo Novell sú používané prevažne spoločnosťami, ale aj domáci užívatelia ich môžu používať. Historicky, domáci užívatelia si inštalovali distribúcie sami, ale v roku 2007 Dell začal ponúkať Ubuntu na domácich počítačoch. Linux na desktopoch je populárny hlavne vo vývojárskej komunite.
Štatistiky trhu voľne dostupných operačných systémov sú zvyčajne nepresné, keďže väčšina voľných OS sa nekupuje a tak je ich odhadovaný počet nízky. Na druhej strane, štatistiky vychádzajúce z počtu stiahnutí operačných systémov sú často nafúknuté, keďže užívateľ si často stiahne aj viac systémov, vyskúša ich a až potom sa rozhodne, ktorý bude používať.
Niektoré Unixové varianty ako HP-UX od HP a AIX od IBM sú navrhnuté tak, aby fungovali len s určitým dodaným hardvérom. Iné, ako napríklad Solaris, môžu bežať na viacerých typoch hardvéru, vrátane x86 serverov a osobných počítačov. Mac OS X od Apple s hybridným jadrom odvodeným od NeXTSTEP, Mach a FreeBSD nahradil predchádzajúci (ne-unixový) Mac OS.
Unixová prevádzkyschopnosť bola hľadaná pri zakladaní štandardu POSIX. POSIX štandard môže byť aplikovaný na akomkoľvek OS, hoci bol pôvodne vytvorený pre rôzne Unixové varianty.
Mac OS X
Mac OS X je rad patentovaných, graficky orientovaných operačných systémov, ktoré sú vyvinuté a predávané spoločnosťou Apple Inc a z ktorých najnovší je predinštalovaný na všetkých predávaných počítačoch Macintosh. Mac OS X je nasledovník pôvodného Mac OS, ktorý bol prvotným operačným systémom Applu od roku 1984. Na rozdiel od jeho predchodcu, Mac OS X je unixový operačný systém vybudovaný na technológii vyvinutej v NeXT počas druhej polovice 80. rokov, až kým Apple nekúpil danú spoločnosť v roku 1997.
Operačný systém bol prvýkrát vydaný v 1999 ako Mac OS X Server 1.0, s desktopovo orientovanou verziou (Mac OS X v10.0), ktorá nasledovala v marci 2001. Odvtedy bolo vydaných päť odlišných užívateľských aj serverových verzií, tá najnovšia je Mac OS X v10.5 a prvýkrát bola sprístupnená v októbri 2007. Vydania Mac OS X sú nazvané po mačkovitých šelmách, Mac OS X v10.5 býva označovaný ako Leopard.
Serverová verzia Mac OS X Server je architektonicky identická s desktopovou, s tým rozdielom, že zvyčajne beží na Macintosh serverovom hardvéri. Mac OS X Server zahrňuje správu pracovných skupín a administratívne softvérové nástroje, ktoré poskytujú zjednodušený prístup k sieťovým službám, vrátane mail transfer agenta, Samba serveru, LDAP serveru domain name serveru, a iných.
Embedded systémy
Embedded (vložené, integrované) systémy používajú množstvo jednoúčelových operačných systémov. V niektorých prípadoch je „operačný systém“ softvér priamo spojený s aplikáciou, ktorej výstup je jednoliaty, jednoúčelový program. V najjednoduchších vložených systémoch nie je žiadny rozdiel medzi operačným systémom a aplikáciou. Systémy s určitými požiadavkami na čas sú známe ako real-time operačné systémy.
Operačné systémy ako VxWorks, eCos a Palm OS nesúvisia ani s Unixom ani s Windows. Windows CE používa podobné API ako desktopové windows, ale nemá s nimi nič spoločné v oblasti kódu. Tiež existuje niekoľko vložených BSD a Linuxových distribúcií.
Ostatné
Medzi staršie operačné systémy, ktoré sa ešte stále používajú, patria OS/2 od IBM, Mac OS od Applu, BeOS; XTS-300. Niektoré, ako AmigaOS a RISC OS sú stále vyvíjané ako menšinové platformy pre komunity nadšencov. OpenVMS, kedysi DEC, je stále aktívne vyvíjaný spoločnosťou Hewlett-Packard.
Výskum a vývoj nových operačných systémov pokračuje. GNU Hurd je navrhovaný tak, aby bol spätne kompatibilný s Unixom, ale s vylepšenou funkcionalitou a architektúrou mikrojadra. Singularity je projekt výskumu Microsoftu, ktorý má priniesť operačný systém s lepšou ochranou pamäte založenou na .Net modeli.
Sústava súradníc
Sústava súradníc (systém súradníc) alebo súradnicová sústava (súradnicový systém) je vzájomne jednoznačné zobrazenie medzi množinou bodov n-rozmerného priestoru a usporiadanou n-ticou skalárov (veličín či čísiel; spravidla reálnych čísiel). Tieto skaláre (pri ktorých záleží na poradí v ktorom sú uvádzané) sa nazývajú súradnice alebo koordináty.
Alternatívne sa (u niektorých typov sústav súradníc) ako sústava súradníc (systém súradníc, súradnicová sústava, súradnicový systém) zvykne nazývať súhrn nejakého základného vzťažného "objektu" (napr. začiatku karteziánskej sústavy súradníc) a n vektorov prislúchajúcich k vyššie uvedeným n súradniciam; tento súhrn sa správnejšie nazýva súradnicový repér.
Základné delenia
Delenie 1:
Delenie 2:
Zoznam kultúrnych pamiatok v obci Remetské Hámre
Toto je zoznam kultúrnych pamiatok v obci Remetské Hámre v okrese Sobrance.
Figueroa
Figueroa môže byť:
Charakteristikum
Charakteristikum je v slovenčine veľmi zriedkavý výraz pre podstatnú, význačnú, základnú črtu. Porovnaj charakteristika.
Radiácia
Radiácia môže byť:
Węgorzewo
Węgorzewo je mesto v Poľsku v Varmsko-mazurskom vojvodstve v okrese Powiat węgorzewski v rovnomennej gmine.
Žije tu 11 477 obyvateľov (30.6.2007).
Natan Osipovič Bernštejn
Natan Osipovič Bernštejn (* 1836, Brody, Ukrajina, vtedy Rakúsko – † 29. január 1891, Odesa) bol ruský fyziológ a lekár.
Študoval na Moskovskej univerzite. Získal docentúru a neskôr aj profesúru na Novorosijskej univerzite v Odese. Bol otcom matematika Sergeja Bernštejna a psychológa a psychiatra Alexandra Bernštejna.
Very Proud of Ya
Very Proud of Ya je druhý album od americkej punkovej skupiny AFI. Je to posledný album, ktorý bol nahratý s basgitaristom skupiny Geoffom Kresgem. Geoff Kresge je zároveň aja autorom obalu albumu.
Alžbeta Barthová
Alžbeta Barthová, vyd. Pietorová (* 11. máj 1938, Tiszaderzs, Maďarsko – † 23. február 2004, Bratislava) bola slovenská herečka, manželka režiséra a herca Miloša Pietora.
V rokoch 1955 - 1957 študovala herectvo na AMU v Prahe. V rokoch 1957 - 1959 bola členkou Maďarského oblastného divadla v Komárne, 1959 - 1960 činohry Jonáša Záborského v Prešove, 1960 - 1962 činohry Divadla Jozefa Gregora Tajovského vo Zvolene, 1962 - 1973 Divadla SNP v Martine a od r. 1973 členka činohry Novej scény v Bratislave. Hrala menšie úlohy vo filmoch a v televízii (Smrť Pavla Duchaja - 1969, Stôl pre štrnástich - 1978, Bičianka z doliny - 1981).
Ekologické hnutie
Ekologické hnutie je vedľa feminizmu a mierového hnutia jedno z troch najvýznamnejších hnutí súčasného Západu.
Zalewo
Zalewo je mesto v Poľsku v Varmsko-mazurskom vojvodstve v okrese Powiat iławski v rovnomennej gmine.
Zoznam kultúrnych pamiatok v obci Ostrov (okres Sobrance)
Toto je zoznam kultúrnych pamiatok v obci Ostrov v okrese Sobrance.
Zalewo
Žije tu 2 162 obyvateľov (30.6.2007).
Clunyjské hnutie
náhľad|Kláštor v Cluny Clunyjské hnutie alebo clunyjská reforma je katolícke reformné hnutie v 10.–12. storočí za upevnenie autority cirkvi v duchovnom a kultúrnom živote a pápežskej moci, ktorého iniciátorom bol benediktínsky kláštor v Cluny pod vedením opáta Odona. Reforma silne ovplyvnila nielen kláštorný život, ale aj formovanie sa feudálneho duchovného a kultúrneho života vo Francúzsku, Anglicku a Španielsku.
NGC 3545
NGC 3545 je galaxia v súhvezdí Veľká medvedica, ktorú objavil francúzsky astronóm Édouard Jean-Marie Stephan 26. marca 1884.
Jej zdanlivá hviezdna veľkosť je 13,9.
Charakterológia
Charakterológia je psychologická náuka, ktorá vznikla v období medzi prvou svetovou vojnou a druhou svetovou vojnou a odvodzovala poznanie psychiky z predpokladu charakteru (typu).
Scottish Premier League 2006/07
Sezóna 2006-07 v Scottish Premier League bola v poradí 9. sezónou škótskej najvyššej súťaže.
Majstrom ligy sa stal Celtic FC, druhé miesto obsadil mestský rival Rangers FC. Oba tieto kluby sa kvalifikovali do Ligy majstrov UEFA.
Do Pohára UEFA sa prebojovalo družstvo Aberdeen FC z tretieho miesta a družstvo Dunfermline Athletic, ktoré vyhralo Škótsky pohár.
Tabuľka
P = Zápasy spolu; W = Výhry; D = Remízy; L = Prehry; GF = Góly za; GA = Góly proti; GD = Rozdiel v góloch; Pts = Body
Lussas
Lussas je francúzska obec, ktorá sa nachádza v departemente Ardèche, v regióne Rhône-Alpes.
Poloha
Lussas má rozlohu. Najvyšší bod je položený a najnižší bod
Obyvateľstvo
Lussas má 978 obyvateľov (2009).
Graf vývoja obyvateľstva:
Blou
Blou je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Spolok slovenských umelcov
Spolok slovenských umelcov bol združenie slovenských umelcov všetkých odvetví. Z iniciatívy Petra Júliusa Kerna bol založený v Martine v roku 1920. Hlavným poslaním bolo združiť všetkých umelcov a usporadúvať výstavy. Po presťahovaní umeleckého života do Bratislavy a vznikom Umeleckej besedy slovenskej jeho význam upadol, až nakoniec v roku 1939 zanikol. Spolok slovenských umelcov mal tri sekcie: výtvarnú, hudobnú a slovensnú (literárnu). Pôsobili v ňom spisovatelia: Martin Rázus, Vladimír Roy, Štefan Krčméry, Peter Pavol Zgút (písal pod menom Vrbický), Uram Podtatranský, Karol Sidor a Tido J. Gašpar, ktorý bol zároveň aj pokladníkom spolku.
Blou
Obyvateľstvo
Nasledujúci graf zobrazuje vývoj počtu obyvateľov v obci.
Bansat
Bansat je francúzska obec, ktorá sa nachádza v departemente Puy-de-Dôme, v regióne Auvergne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Na Volešku
Na Volešku je prírodná rezervácia ev. č. 1084 neďaleko obce Strašín v okrese Klatovy. Oblasť spravuje Agentúra ochrany prírody a krajiny ČR.
Predmetom ochrany sú rašelinové lúky s bohatým výskytom radu chránených a ohrozených druhov rastlín.
Cez rezerváciu preteká Novosedelský potok.
Expresívne hnutie
Expresívne hnutie je jeden z hlavných druhov spoločenského hnutia, ktoré zahrňuje niekedy veľmi široké okruhy a pospolitosti ľudí hľadajúcich uspokojenie potreby vyjadriť svoju osobnosť, uspokojiť svoje estetické, náboženské alebo intelektuálne potreby, uspokojiť určité popudy vo forme ovplyvnenej nejakou vynikajúcou individualitou, napr. hnutie mládeže.
NGC 3546
NGC 3546 je galaxia v súhvezdí Pohár, ktorú objavil americký astronóm Frank Muller v roku 1886.
Jej zdanlivá hviezdna veľkosť je 13,4.
Štátny znak Slovinska
right|náhľad|130px|Štátny znak Slovinskej republiky
Štátny znak Slovinska vytvoril slovinský sochár Marko Pogačnik v roku 1991. Na modrý štít namaľoval striebornú kresbu najvyššej slovinskej hory Triglav a dvojitým zvlnením modrým prúžkom v spodnej časti znázornil more a rieku. Nad najvyšší vrchol hory umiestnil tri zlaté šesťcípe hviezdy, ktoré pochádzajú zo starého znaku Cejlskovcov.
Celý znak, ktorý je značne neheraldický, je červeno olemovaný. Znak tvorí súčasť štátnej vlajky Slovinska, na ktorej je umiestnený v ľavom hornom rohu.
Lyas
Lyas je francúzska obec, ktorá sa nachádza v departemente Ardèche, v regióne Rhône-Alpes.
Poloha
Lyas má rozlohu. Najvyšší bod je položený a najnižší bod
Obyvateľstvo
Graf vývoja obyvateľstva:
Vlajka Slovinska
thumb|Vlajka Slovinska (pomer 1:2)
Vlajka Slovinska má tri rovnaké horizontálne pruhy - biely (hore), modrý a červený so slovinským znakom (štít s obrazom Triglavu, najvyššieho vrchu Slovinska, v bielej farbe v kontraste s modrým pozadím uprostred. V spodnej časti sú dve vlnité modré čiary znázorňujúce jazerá a rieky a v hornej časti sú tri šesťcípe hviezdy zdobiace prevrátený trojuholník, ktoré sú prebraté z brnenia šľachtického rodu Cejlskovcov zo 14. a začiatku 15. storočia); znak je umiestnený v ľavej hornej časti zástavy a čiastočne prekrýva biely a modrý horizontálny pruh.
Predtým Slovinská socialistická republika v rámci Juhoslávie prijala podobne ako ostatné republiky národnú trikolóru doplnenú "juhoslovanskou" hviezdou z federálnej vlajky. V roku 1991 bola hviezda odstránená a vlajka bola doplnená znakom v hornom rohu.
Vlajka Slovinska bola oficiálne zavedená 27. júna 1991.
Peter Agre
Peter Agre (* 30. január 1949, Northfield, Minnesota, USA) je americký biológ a chemik.
V roku 2003 získal spolu s Roderick MacKinnonom Nobelovu cenu za chémiu. Petrovi Agreovi bola udelená cena „za objav vodných kanálov“, čo sú proteíny umožňujúce prenos vody cez bunkové membrány. V súčasnosti sa pre vodné kanály používa názov akvaporíny. Objav akvaporínov umožnil zodpovedať otázku, ako bunky prenášajú vodu cez hydrofóbne bunkové membrány, ktoré sú sami o sebe takmer úplne nepriepustné pre vodu.
Životopis
Agre sa narodil v Northfielde v americkom štáte Minnesota. Titul bakalára získal na Augsburg College v Minneapolise v štáte Minnesota a titul M.D. na Johns Hopkins University v meste Baltimore v štáte Maryland. Momentálne je prorektorom Lekárskej fakulty na Duke University.
Aleksandrów Kujawski
Aleksandrów Kujawski je mesto v Poľsku v Kujavsko-pomoranskom vojvodstve v okrese Powiat aleksandrowski v rovnomennej gmine.
Žije tu 12353 obyvateľov (30.6.2007).
Cantorova-Bernsteinova veta
Cantorova-Bernsteinova veta alebo Cantorova-Bernsteinova-Schröderova veta alebo Schröderova-Bernsteinova veta je matematická veta, základný výsledok v oblasti teórie množín, pomenovaný po matematikoch Georgovi Cantorovi, Felixovi Bernsteinovi a Ernstovi Schröderovi. Veta hovorí, že ak existujú injektívne zobrazenia f : A → B a g : B → A medzi množinami A a B, potom existuje aj bijektívne zobrazenie h : A → B.
Web 2.0
thumb|[[Tag cloud, typický prvok webu 2.0, zobrazujúci jeho čiastkové časti]]
Web 2.0 je ustálené označenie pre etapu vývoja webu, v ktorej bol pevný obsah webových stránok nahradený priestorom pre zdieľanie a spoločnú tvorbu obsahu. Týka sa obdobia od roku 2004 do súčasnosti.
História
Termín Web 2.0 prvýkrát použila Darcy DiNucci v roku 1999 vo svojom článku "Fragmented future"
Píše tu:
"Web, ako ho poznáme teraz, ktorý sa ako statický text načíta do okna prehliadača, je len zárodok webu, ktorý príde. Prvé záblesky Webu 2.0 sa už začínajú objavovať a my sledujeme, ako sa toto embryo začína vyvíjať. Web bude chápaný nie ako obrazovky plné textu a grafiky, ale ako prostredie, ako éter, prostredníctvom ktorého dochádza k interaktivite. Objaví sa na obrazovke počítača, na televíznom prijímači, na palubnej doske, na mobilnom telefóne, na hernej konzole, a možno, že aj na vašej mikrovlnnej rúre. "
Sotará
Sotará je v súčasnosti neaktívny stratovulkán, nachádzajúci sa v južnej Kolumbii, juhovýchodne od mesta Popayán. Vulkán, budovaný je prevažne andezitovo-dacitovými horninami. Je pomerne neznámy, nie sú doložené žiadne záznamy o jeho erupcii, ale na jeho svahoch sa nachádzajú aktívne fumaroly a termálne pramene, takže sopka nie je úplne vyhasnutá. Jej vrchol tvora tri kaldery (priemer 4,5, 2,5 a 1 km), ktorých vznik značne zmenil morfológiu vrcholu sopky.
Vladimir Prelog
Vladimir Prelog (* 23. júl 1906, Sarajevo, Rakúsko-Uhorsko (dnes Bosna a Hercegovina) – † 7. január 1998, Zürich, Švajčiarsko) bol chorvátsky chemik. V roku 1975 získal Nobelovu cenu za chémiu za svoj výskum v stereochémii organických molekúl a reakcií.
Život
Narodil sa v Sarajeve, vtedy patriacom do Rakúsko-Uhorska. V roku 1915, ešte ako dieťa, odišiel do Záhrebu, kde žil a študoval. V roku 1929 spromoval na Českom Technologickom Inštitúte v Prahe, kde získal titul chemického inžiniera. Jedným z jeho učiteľov bol Emil Votoček. On a jeho asistent Rudolf Lukeš ho nasmerovali na odbor organickej chémie.
Po získaní titulu Sc.D. v chémii, začal pracovať v súkromných laboratóriách G. J. Drízu v Prahe, kde vyrábal vzácne chemické látky, ktoré neboli v tom čase bežne dostupné na trhu. Počas voľného času sa venoval vlastnému výskumu o alkaloidoch z kakaovej kôry.
Vo svojom súkromnom živote, Prelog bol zdroj anekdot o takmer všetkých chemikoch na celom svete. Intelektuál s veľkým citom pre kultúru, nikdy nevystupoval autoritatívne a nerád sa dostával do konfrontácií. Bol 109. nositeľom Nobelovej ceny, ktorý sa v roku 1991 podpísal za mier v Chorvátsku.
Práca v Záhrebe
V roku 1935 dostal pozvanie od Technickej fakulty na Univerzite v Záhrebe na post vyučujúceho organickej chémie. Počas prednášania organickej chémie, taktiež študentov oboznamoval o možnostiach chemického inžinierstva.
Za pomoci spolupracovníkov a študentov, finančnej výpomoci od farmaceutickej továrne „Kaštel“ (dnes Pliva), začal výskum na chiníne a jeho zlúčeninách. Vyvrcholením jeho práce bolo úspešná produkcia Streptazolu, jedného z prvých komerčných sulfónamidov.
Počas svojej vedeckej práce úspešne syntetizoval adamantán (izoloval ho z Ropných polí na Morave), uhľovodík s nezvyčajnou alicyklickou štruktúrou. Výsledky Prelogovej práce boli publikované v Európskych chemických časopisoch a literatúre.
Práca v Zürichu
V roku 1941 Prelog prijal pozvanie od Leopolda Ružičku na prácu v Švajčiarskom Federálnom Inštitúte technológie (ETH – Eidgenössische Technische Hochschule) v Zürich. Tu spromoval a začal vyučovať súkromné hodiny. V roku 1957 Ružička odišiel do dôchodku, Prelog sa stal riaditeľom laboratória organickej chémie, kde rozširoval svoje aktivity v nezvyčajných oboroch: heterocyklické zlúčeniny, alkaloidy, alicyklické zlúčeniny, izolácia a štúdium biochemicky aktívnych zlúčenín, ktoré našiel v malých množstvách vo zvieracích organizmoch. Taktiež pracoval na štruktúre antibiotík a na stereochémii pri enzymatických reakciách.
Jeho práca priniesla niekoľko záverov, vysvetlenie štruktúry steroidov, triterpénov, chinínu, strychnínu, solanínu a iných alkaloidov. Počas spolupráce s Robertom Cahnom a Christopherom Ingoldom sformuloval tzv. CIP systém, ktorý je dnes v stereochémii všeobecne využívaný.
Vďaka svojej a Ružičkovej práci a získaniu Nobelovej ceny, sa stali významnými vedcami na poli organickej chémie.
Nobelova cena
Prelog v roku 1975 získal spolu s britským chemikom Johnom Cornforthom Nobelovu cenu za chémiu za svoj výskum v stereochémii organických molekúl a reakcií.
Strömsundsbron
Strömsundsbron je cestný zavesený most v švédskom meste Strömsund v rovnomennej obci v kraji Jämtland premosťujúci jazero Ströms Vattudal. Je súčasťou najdlhšej európskej cesty na švédskom území E45.
Vladimir Prelog
Nobelova cena
Jeho vedecká práca zahrňuje vyše 400 prác. Učiteľ s charakteristickým štýlom a výrečnosťou, vyučil mnoho generácií chemikov. V roku 1986 sa stal čestným členom Chorvátskej Akadémie vied a umenia.
Strömsundsbron
Celková dĺžka zaveseného mosta je, hlavné pole má dĺžku rozpätia , bočné polia majú dĺžky rozpätí. Pylóny sú vysoké a mostovka je  široká.
História
Spojenie oboch brehov jazera pomocou trajektu tu existovalo už približne od roku 1600, pôvodný návrh na stavbu mosta však vznikol v polovici 20. storočia. Zavesený most bol navrhnutý nemeckým inžinierom Franzom Dischingerom a bol jedným z prvých moderných zavesených mostov sveta. Jeho výstavba prebiehala v rokoch 1953 – 1955 a otvorený bol 27. septembra 1956 Andersom Tottiem, guvernérom kraja Jämtland.
V októbri 2010 bolo na most nainštalované nové osvetlenie.
Zoznam kultúrnych pamiatok v obci Ruská Bystrá
Toto je zoznam kultúrnych pamiatok v obci Ruská Bystrá v okrese Sobrance.
Čpavok
Čpavok alebo hydroxid amónny je vodný roztok amoniaku. Môže byť označený NH3 (aq), ale častejšie sa používa označenie vzorcom NH4OH. Roztoky amoniaku sú bezfarebné, majú štipľavý zápach a sú zásadité.
Zásaditosť amoniaku vo vode
Pri bežných podmienkach je amoniak bezfarebný plyn so štipľavým a dráždivým zápachom. Je charakterizovaný ako toxická veľmi nebezpečná látka. Vo vode je amoniak veľmi dobre rozpustný, vytvára s ňou silne leptavé zmesi aj pri zriedení. Rozpúšťaním amoniaku vo vode dochádza k disociácii:
Maximálna koncentrácia amoniaku vo vode je 35,6%. Pri 15,6 °C a so zvyšovaním teploty amoniak z roztoku uniká. pH 1M roztoku je 11,63.
Čistiace prípravky
Čpavok (1–3 %) je aj zložkou mnohých čistiacich prostriedkov. Čpavok je populárny v prípravkoch na čistenie okien. Čpavok má tú výhodu, že je to plyn rozpustený vo vode, a ako sa voda vyparuje z okna, plyn sa tiež vyparí a okno zostane bez šmúh.
Úprava vody
Čpavok sa používa na výrobu chlóramínu, ktorý sa používa najmä v dezinfekcii vody. Chloramín je uprednostňovaný pred chlórovaním pre jeho schopnosť zostať aktívny v stojatých vodovodných potrubiach dlhšie, čím sa znižuje riziko infekcií prenášaných vodou. Čpavok používajú aj akvaristi na účely založenia nového akvária.
Riziká pre zdravie a život
Čpavok vo vyšších koncentráciách plynu v ovzduší leptá oči, dýchacie cesty, pľúca a kožu. Pri nadmernom dýchaní koncentrovaných pár čpavku môže dôjsť k edému pľúc, prípadne ku kŕču dýchacích ciest, čo môže mať za následok udusenie. Koncentrácia 0,2 – 0,3% čpavku vo vzduchu je po pol až jednej hodine smrteľná. Pri koncentráciách vyšších ako 0,5% nastáva smrť do pol hodiny. Styk kvapalného čpavku s nechránenou pokožkou vyvoláva ťažké omrzliny majúce ráz popálenín druhého stupňa (vzhľadom na teplotu varu -33,5 °C sa pri styku s pokožkou búrlivo odparuje a vzhľadom na veľké skupenské teplo ju prudko ochladzuje). Pri koncentráciách medzi dolnou (14%) a hornou (28%) medzou výbušnosti môže pri pôsobení iniciátora dôjsť k výbuchu s príslušnými deštrukčnými účinkami tlakovej vlny.
Riziká pre životné prostredie
Čpavok je veľmi toxický pre vodné organizmy (predovšetkým ryby). Vzhľadom na svoju zásaditú reakciu môže meniť pH vodných ekosystémov. Vo vode podporuje pri nízkych koncentráciách premnoženie vodných rias.
Web 3.0
Web 3.0 nadväzuje na Web 2.0, ktorý označuje to, čo niektorí ľudia považujú za ďalšiu fázu vývoja webu, vrátane jeho architektúry a aplikácií. Termín Web 3.0 je pomerne nový a zatiaľ nepanuje prílišná zhoda v tom, čo by mal označovať.
Za znaky Web 3.0 sú väčšinou uvádzané:
RTL Television
thumb|Sídlo RTL v Kolíne nad Rýnom RTL Television (staršie RTL plus; často skrátene RTL) je nemecká súkromná televízna stanica so sídlom v Kolíne nad Rýnom. Stanicu vlastní RTL Group. V skupine divákov vo veku 14-49 rokov je to najsledovanejšia televízna stanica v Nemecku
Stanica začala vysielanie z Luxemburgu 2. januára 1984 o 17:27 ako druhá súkromná televízia (prvá bola Sat.1) pre Nemecko pod názvom RTL Plus. 1. januára 1988 sa stanica presťahovala z Luxemburgu do Kolína nad Rýnom s pobočkou v Mníchove.
Vysielanie stanice sa skladá z mixu televíznych show, infotainmentu, talkshow, filmov, seriálov, mydlových opier, športových prenosov a ďalších formátov.
Externé odkazy
[[Kategória:Televízne.sk/CZ
Krásny Brod
náhľad|Ikonostas v gréckokatolíckej cerkvi v Krásnom Brode, fotografia z r. 1996 Krásny Brod je obec na Slovensku v okrese Medzilaborce.
1906 vo vede
V roku 1906 sa udialo mnoho vo vede a technike, niektoré udalosti sú uvedené tu.
Krásny Brod
Neďaleko obce sa nachádzajú ruiny Monastiera Zostúpenia Svätého Ducha zo 14. storočia. Neďaleko od ruín pôvodného monastiera bol vybudovaný nový baziliánsky monastier a chrám, kde je umiestnená aj zázračná ikona krásnobrodskej Bohorodičky.
V obci sa nachádza kaštieľ, ktorý je chránenou kultúrnou pamiatkou.
V blízkosti zrúcaniny monastiera, 50 metrov východne od kaplnky je vojnový cintorín z prvej svetovej vojny, ktorý v minulosti mal pôdorys štvorca v strede s latinským krížom. Na vojenskom pohrebisku je 10 masových hrobov s neznámym počtom pochovaných vojakov. Je tu tiež aj 90 hrobov vojakov neznámej identity pochovaných samostatne. Dovedna na cintoríne je pochovaných približne 1 006 neznámych vojakov Rakusko-Uhorskej armády a Cárskej ruskej armády.
V obci žil rusínsky spisovateľ Michal Šmajda, nositeľ štátneho vyznamenania Pribinovho kríža tretieho rádu.
Národnostné zloženie
1991:
2001:
2011:
Ňagov
Ňagov je obec na Slovensku v okrese Medzilaborce.
NGC 3547
NGC 3547 je galaxia v súhvezdí Lev, ktorú objavil britsko-nemecký astronóm William Herschel 11. marca 1784.
Jej zdanlivá hviezdna veľkosť je 12,3.
Bas-et-Lezat
Bas-et-Lezat je francúzska obec, ktorá sa nachádza v departemente Puy-de-Dôme, v regióne Auvergne.
Obyvateľstvo
Počet obyvateľov obce je.
Google
Google LLC je spoločnosť so sídlom v Kalifornii v USA od októbra 2015 vlastnená holdingovou materskou spoločnosťou Alphabet. Google založili 4. septembra 1998 študenti Larry Page a Sergej Brin. Jedným z prvých a hlavných produktov firmy bol internetový vyhľadávač, ktorý dokáže vyhľadať webové stránky, obrázky, Usenetové diskusné skupiny (ktoré archivuje ako Google Skupiny), spravodajské servery, videá, ponuky on-line predaja a iné. V júli 2004 Google hľadal v 4,28 miliardách stránok, 880 miliónoch obrázkov a 885 miliónoch správ z diskusných skupín. Vyhľadávaný obsah archivuje. Google ponúka svoje rozhranie v mnohých jazykoch, vrátane slovenčiny a češtiny. Popularita Googlu dosahuje také rozmery, že sa dnes už používa sloveso googliť v zmysle hľadať na Internete.Google je najúspešnejšou spoločnosťou na svete. Od jesene 2006 je Google oficiálne zastúpený pobočkou v Česku a od 7. decembra 2010 existuje aj Google Slovakia, s. r. o. V decembri 2019 zakladatelia spoločnosti Google Larry Page a Sergey Brin  oznámili, že generálny riaditeľ spoločnosti Google Sundar Pichai nahradí Pagea aj ako generálneho riaditeľa materskej spoločnosti Alphabet, čím sa prakticky obaja zakladatelia sťahujú z riadenia firmy. náhľad|Časová os produktov, služieb a akvizícií spoločnosti Google
Stará tržnica (Bratislava)
Stará tržnica v Bratislave je technickou pamiatkou. Autorom bol mestský inžinier Gyula Laubner. Stavba bola dokončená 31. októbra 1910 ako mestská tržnica a prevádzka sa začala hneď na druhý deň. Funkciu mestskej tržnice plnila vyše 50 rokov. Ako tržnica zanikla až v roku 1960. Do roku 1982 slúžil objekt ako televízne štúdio. Potom patrili priestory rezortu kultúry. Keď ich po roku 1990 získalo mesto späť, vypísalo medzinárodnú súťaž na jej rekonštrukciu. Tržnica je zrekonštruovaná do svojej pôvodnej architektonickej podoby.
Google
Google vyhľadávač
Vyhľadávač google je najpoužívanejšia služba od Googlu a zároveň najpoužívanejší vyhľadávač na svete
Google Desktop
Google Desktop Search je softvér, ktorý umožňuje hľadať súbory a v súboroch na vlastnom počítači, alebo vlastnej počítačovej sieti. Je ale vydaný len vo vybraných jazykoch.
Barcin
Barcin je mesto v Poľsku v Kujavsko-pomoranskom vojvodstve v okrese Powiat żniński v rovnomennej gmine.
Google
Google Web Toolkit
Google Web Toolkit (GWT) je open source Java software development framework ktorý umožňuje písať AJAXové aplikácie ako Google Maps alebo Gmail
Google AdSense
Google AdSense je systém, ktorý umožňuje majiteľom webových stránok rýchlo a ľahko zobrazovať relevantné (cielené) textové a obrázkové reklamy v súlade s témou ich obsahu a získať od Google časť príjmu za ich zobrazenie.